Diari Oficial de la Generalitat Valenciana


Sumari del DOGV 6066, del 28-07-2009 (2009/8431)

RESOLUCIÓ de 5 de juny de 2009, de la Conselleria d'Infraestructures i Transport, relativa a la reclamació de responsabilitat patrimonial interposada, davant d'esta Conselleria, pel senyor Isidro Ruiz Moreno en representació no acreditada de la mercantil Isidro Ruiz Moreno.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6066

Data del DOGV
:   28-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8431


Data del document
:   05-06-2009

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 5 de juny de 2009, de la Conselleria d'Infraestructures i Transport, relativa a la reclamació de responsabilitat patrimonial interposada, davant d'esta Conselleria, pel senyor Isidro Ruiz Moreno en representació no acreditada de la mercantil Isidro Ruiz Moreno. [2009/8431]  
Vistos els antecedents de l'expedient 0042/2007 que consten en el Servici de Gestió Administrativa resulten els següents antecedents de fet:  
1. Amb data 21 de març de 2007 es presenta en el Servici Territorial de Transports de València, reclamació de responsabilitat patrimonial per part del senyor Isidro Ruiz Moreno en nom de la mercantil Isidro Ruiz Moreno, i té entrada en la Conselleria d'Infraestructures i Transport el 8 de maig de 2007. En la reclamació se sol·licita una indemnització pels danys i perjuís derivats de la passivitat de l'administració en la realització del tràmit administratiu d'expedició de la targeta de tacògraf digital, la qual cosa va comportar la sanció per la conducció sense l'autorització deguda al treballador de la mercantil, senyor Isidro Ruiz Moreno.  
2. Per mitjà d'un escrit de 9 de març de 2009, l'instructor de l'expedient va comunicar a la reclamant que la seua sol·licitud tenia una sèrie de deficiències que havien de ser esmenades, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. En la data de redacció de la present resolució, 5 de juny de 2009, no consta que s'hagen esmenat les deficiències observades en l'escrit de reclamació per la qual cosa cal considerar que l'interessat ha desistit en la seua petició.  
Als anteriors fets s'han d'aplicar els següents fonaments de dret:  
1. Dret de reclamació de la responsabilitat patrimonial a les administracions públiques. La Constitució en l'article 106.2n i la Llei 30/1992, de Règim Jurídic de les Administracions Públiques i del Procediment Administratiu Comú, en l'article 139, paràgraf 1, disposen: «Els particulars tindran dret a ser indemnitzats per les administracions públiques corresponents, de tota lesió que patisquen en qualsevol dels seus béns i drets, excepte en els casos de força major, sempre que la lesió siga conseqüència del funcionament normal o anormal dels servicis públics».  
2. Competència. Segons el que disposa l'article 142.2n de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú correspon dictar la resolució corresponent sobre la reclamació de responsabilitat patrimonial al conseller d'Infraestructures i Transport.  
3. Desistiment de l'acció. D'acord amb el que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, «si la sol·licitud d'inici no té els requisits que assenyala l'article anterior i els exigits, si és el cas, per la legislació específica aplicable, es requerirà l'interessat perquè, en el termini de deu dies, esmene la falta o adjunte els documents preceptius, amb indicació que, si així no ho fera, es considerarà que ha desistit de la seua petició, amb la resolució prèvia que haurà de ser dictada en els termes que establix l'article 42».  
En el cas que ens ocupa, la sol·licitud d'inici no té els requisits de l'article 70 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú, ni de l'article 6 del Decret 429/1993, atés que ha resultat impossible determinar tots els aspectes requerits per a la seua esmena, per la qual cosa s'ha de considerar que s'ha produït un desistiment en la seua petició, ja que no s'han fet les esmenes en el termini legal conferit.   
Per mitjà d'un escrit de 9 de març de 2009, se li va comunicar la necessitat d'acreditar, per mitjà d'original o còpia confrontada, entre altres, la declaració de no haver interposat idèntica reclamació contra una altra administració pública, en via judicial o extrajudicial, civil o administrativa; la declaració de no haver sigut indemnitzat pels mateixos fets per entitat pública, privada o asseguradora; l'acreditació de la realitat de la sanció, per mitjà de la remissió del butlletí de denúncia de la força pública actuant o qualsevol altre document que acreditara la sanció; el permís de conduir del conductor sancionat en vigor en el moment de la sanció; permís de circulació, per a determinar i justificar la propietat del vehicle; la pòlissa de l'assegurança que emparava la circulació del vehicle i del rebut del pagament de la prima de l'anualitat corresponent al moment de l'accident; la sol·licitud de targeta de tacògraf digital; l'acreditació del pagament de la sanció, així com l'acreditació de la representació per qualsevol mitjà vàlid en dret que autoritze el senyor Isidro Ruiz Moreno per a formular sol·licituds en nom de la mercantil Isidro Ruiz Moreno, i se li va indicar que, si no ho feia així, es consideraria que havia desistit de la seua petició.   
S'aporten juntament amb la reclamació, còpia de la sol·licitud de targeta de tacògraf digital i còpia del butlletí de la sanció, tot això sense compulsar.  
En este cas la reclamació presentada pel senyor Isidro Ruiz Moreno, en representació no acreditada de la mercantil Isidro Ruiz Moreno, té deficiències en la seua forma d'inici, tot això, a pesar d'haver-se-li requerit la necessitat d'esmenar la seua sol·licitud i de comunicar-li que, si així no ho fera, es consideraria que havia desistit, per la qual cosa ha de considerar-se que s'ha produït un desistiment en la seua petició, ja que no ha fet les esmenes en el termini legal conferit.   
4. Obligació de dictar una resolució. D'acord amb el que establix l'article 42 de la Llei 4/1999, de Modificació de la Llei 30/1992, de Règim Jurídic de les Administracions Públiques i del Procediment Administratiu Comú, disposa entre altres aspectes «l'administració està obligada a dictar una resolució expressa en tots els procediments i a notificar-la siga quina siga la seua forma d'inici. En els casos de prescripció, renúncia al dret, caducitat o desistiment de la sol·licitud la resolució consistirà en la declaració de la circumstància que concernix en cada cas, amb indicació dels fets produïts i les normes aplicables».  
La declaració del desistiment impedix entrar a consideracions de fons.   
Vistos els fets, fonaments de dret aplicables, i d'acord amb la normativa de general i singular aplicació, dicte la resolució següent:  
Única  
Considerar que el senyor Isidro Ruiz Moreno, en representació no acreditada de la mercantil Isidro Ruiz Moreno, ha desistit en la seua petició, ja que no ha esmenat les deficiències observades en l'escrit de reclamació, les quals li van ser comunicades.  
Contra la present resolució, que posa fi a la via administrativa, es podrà interposar, potestativament, recurs de reposició davant del conseller d'Infraestructures i Transport, en el termini d'un mes, comptador des de l'endemà de la notificació d'esta, d'acord amb el que establix l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o, directament, recurs contenciós administratiu davant del Jutjat Contenciós Administratiu, en el cas que la pretensió no excedisca a 30.050 euros, o davant de la Sala Contenciosa Administrativa del Tribunal Superior de Justícia de la Comunitat Valenciana si supera l'import esmentat, en el termini de dos mesos, comptadors des de l'endemà de la notificació d'esta, de conformitat amb el que disposa l'article 46.1 i 8.2 apartat c) i 10.1 de la Llei 29/1998, de 13 de juliol, del Poder Judicial, modificada per la Llei Orgànica 19/2003, de 23 de desembre. Tot això sense perjuí que s'utilitze qualsevol altra via que es considere oportuna.  
València, 5 de juny de 2009.- El conseller d'Infraestructures i Transport: Mario Flores Lanuza.